CELEX: 62013CN0050
Language: hu
Date: 2013-01-30 00:00:00
Title: C-50/13. sz. ügy: A Tribunale ordinario de Aosta (Olaszország) által 2013. január 30-án benyújtott előzetes döntéshozatal iránti kérelem — Rocco Papalia kontra Comune di Aosta

25.5.2013   
            
            
               HU
            
            
               Az Európai Unió Hivatalos Lapja
            
            
               C 147/3
            
         A Tribunale ordinario de Aosta (Olaszország) által 2013. január 30-án benyújtott előzetes döntéshozatal iránti kérelem — Rocco Papalia kontra Comune di Aosta
   (C-50/13. sz. ügy)
   2013/C 147/06
   Az eljárás nyelve: olasz
   
      A kérdést előterjesztő bíróság
   
   Tribunale ordinario de Aosta
   
      Az alapeljárás felei
   
   
      Felperes: Rocco Papalia
   
      Alperes: Comune di Aosta
   
      Az előzetes döntéshozatalra előterjesztett kérdések
   
   Úgy kell-e értelmezni az 1999/70/EK irányelvet (1) (különösen annak 1. cikkét, valamint a melléklet szerinti keretmegállapodás 5. szakaszát, továbbá minden más egyébként kapcsolódó vagy összefüggő szabályt), hogy az lehetővé teszi, hogy az állami szerv által a fent említett közösségi szabályozásban meghatározott feltételek hiánya ellenére határozott idejű szerződéssel foglalkoztatott munkavállaló csak akkor jogosult kártérítésre, ha bizonyítja a kár tényleges fennállását, vagyis csak annyiban, amennyiben tényleges — ha közvetett is, de mindenképpen határozott — bizonyítékot szolgáltat arra, hogy más, jobb munkalehetőségekről kellett lemondania?
   
      (1)  HL L 175., 43. o; magyar nyelvű különkiadás 5. fejezet, 3. kötet, 368. o.